gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8176, del 23-11-2017 (2017/9477)

Notificació de la sentència dictada en el judici verbal número 590/2016.
------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9477


Organisme emissor
:   Jutjat de Primera Instància Número 6 d'Alacant

Tipus de document
:   Edicte

Notificació de la sentència dictada en el judici verbal número 590/2016. [2017/9477]  
María Clara Curiel Enrique, lletrada de l'Administració de justícia del Jutjat de Primera Instància número 6 d'Alacant i el seu partit, amb aquest edicte i d'acord amb allò que s'ha acordat en les actuacions de judici verbal (250.2) - 000590/2016, seguides per i contra els qui després es detallarà, es notifica la persona o persones executades que ocupen la finca del carrer Los Pueblos número 6, escala 1, pis 4, pta. B, d'Alacant. La sentència té l'encapçalament i la part dispositiva amb el tenor següent:  
  
«Sentència  
José Antonio Pérez Nevot, magistrat titular del Jutjat de Primera Instància número 6 d'Alacant i el seu partit judicial, he vist les actuacions de judici verbal sobre acció de desnonament per precari que, amb el número 590 de 2016, s'han seguit davant d'aquest jutjat a instàncies de Bankia, SA, representada pel procurador José María Murcia Sánchez i assistida del lletrat Óscar Mercé Samper i la lletrada Sarai Herreros Ortega, contra els o les ocupants en parador ignorat de l'habitatge del carrer Los Pueblos número 6, escala 1, pis 4, pta. B, d'Alacant, en situació processal de rebel·lia;  
  
Dispositiva  
Estime íntegrament la demanda interposada per Bankia, SA, condemne els o les ocupants en parador ignorat de l'habitatge del carrer Los Pueblos número 6, escala 1, pis 4, pta. B, d'Alacant, en situació processal de rebel·lia, a tornar la possessió de l'immoble a la demandant, deixant-lo lliure, vacu i a la seua disposició, amb l'advertència de llançament en cas de no fer-ho de forma voluntària en el termini que es fixe en execució de sentència, i amb imposició a costes d'aquesta instància a la part demandada. Notifiqueu de forma legal les parts i feu-los saber que aquesta sentència no és ferma i que en contra pot interposar-se recurs d'apel·lació en un termini de 20 dies des de la seua notificació que, si fa el cas, s'interposarà per mitjà d'un escrit presentat davant d'aquest jutjat per a ser resolt, prèvia tramitació legal, per l'Audiència Provincial d'Alacant.»   
  
Alacant, 29 de març de 2017.- La lletrada de l'Administració de justícia: María Clara Curiel Enrique.
Diari Oficial de la Generalitat Valenciana


Sumari del DOGV 8189, del 13-12-2017 (2017/10197)

Notificació de la sentència dictada en el procediment de privacitat de pàtria potestat número 1212/2016.
--------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10905


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de privacitat de pàtria potestat número 1212/2016. [2017/10771]  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en el procediment de privacitat de pàtria potestat en les actuacions número 1212/2016, a instàncies de Sandra Lugat contra John Prestine Okoeri, en situació de rebel·lia, el 9 de novembre de 2017 s'ha dictat sentència, la part dispositiva de la qual diu així:  
  
«Sentència número 543/2017  
Dispositiva  
Estime la demanda presentada per Sandra Lugat contra John Prestine Okoeri i es declaren els següents efectes respecte de la filla menor de les parts, G.:  
Dispose la suspensió de la pàtria potestat del pare demandat sobre el seu fill i s'atribueix en exclusiva a la demandant l'exercici de les funcions inherents a la pàtria potestat, així com la seua guarda i custòdia.  
  
Fixe una pensió d'aliments a favor del menor de 150 euros mensuals. Les despeses extraordinàries necessàries i les convenients, si hi ha acord o autorització judicial, es pagaran per meitat.  
No pertoca fixar règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició a costes.  
  
Aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat que pronuncie, mane i firme.»  
  
I perquè valga de notificació de forma deguda a John Prestine Okoeri, en rebel·lia, expedisc i firme aquest edicte.  
  
València, 9 de novembre de 2017.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8093, del 27-07-2017 (2017/6789)

Informació pública de l'Avantprojecte de llei, de la Generalitat, del joc de la Comunitat Valenciana.
-----------------------------------------------------------------------------------------------------

### Dades del document

Número de DOGV
:   8093

Data del DOGV
:   27-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6789


Data del document
:   12-07-2017

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública de l'Avantprojecte de llei, de la Generalitat, del joc de la Comunitat Valenciana. [2017/6789]  
Mitjançant la resolució de 10 de juliol de 2017, del conseller d'Hisenda i Model Econòmic, s'inicia l'expedient administratiu del projecte normatiu: Avantprojecte de llei, de la Generalitat, del joc de la Comunitat Valenciana.  
A fi de donar publicitat a la tramitació del mencionat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, article 43.1 c) de la Llei 5/1983, de 30 de desembre, del Consell, i article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica: http://www.hisenda.gva.es/ca/normativa-en-tramitacion.  
Les al·legacions, suggeriments o observacions efectuades podran ser remeses per escrit per a la seua consideració a la Subdirecció General de Joc o a la Subdirecció General de Tributs, a través de les seues bústies de correu electrònic: carnicero\_lbs@qcl.vw (Joc) i gluqnzmoqc@nth.uh (Tributs).  
  
València, 12 de juliol de 2017.- El director general de Tributs i Joc: Eduardo Roca Hernaiz.
Diari Oficial de la Generalitat Valenciana


Sumari del DOGV 8184, del 05-12-2017 (2017/10076)

Adjudicació del contracte número 17/025. Servei de manteniment de sanitat ambiental en instal·lacions, dependències i material mòbil (dièsel) de Ferrocarrils de la Generalitat Valenciana, FGV, Alacant.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10716


Data del document
:   08-11-2017

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació del contracte número 17/025. Servei de manteniment de sanitat ambiental en instal·lacions, dependències i material mòbil (dièsel) de Ferrocarrils de la Generalitat Valenciana, FGV, Alacant. [2017/10810]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46959 València. Telèfon 182 967 021 Fax 482 197 936.  
  
b) Dependència que tramita l'expedient: Unitat d'Adquisicions.  
  
c) Número d'expedient: 17/025.  
  
2. Objecte del contracte  
a) Tipus de contracte: serveis.  
b) Descripció de l'objecte: servei de manteniment de sanitat ambiental en instal·lacions, dependències i material mòbil (dièsel) de Ferrocarrils de la Generalitat Valenciana, FGV, Alacant.  
c) Lots: no.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe base: 690.000,00 - (IVA exclòs).  
5. Anunci de licitació publicat en DOGV núm. 8050, de data 29.05.2017.  
6. Adjudicació del contracte.  
a) Data d'adjudicació: 7 de novembre de 2017.  
b) Contractista: LOKIMICA, SA.  
c) Nacionalitat: espanyola.  
d) Importe: 593.700,00 - (IVA exclòs).  
e) Termini d'execució: 4 anys.  
  
València, 8 de novembre de 2017.- El director gerent: Juan Andrés Sánchez Jordán.
Diari Oficial de la Generalitat Valenciana


Sumari del DOGV 8045, del 22-05-2017 (2017/3671)

Notificació de la sentència dictada en el procediment ordinari número 144/2016.
-------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3671


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment ordinari número 144/2016. [2017/3671]  
Procediment ordinari número 144/5735-RX  
De: Marga Gudrun Meier.  
Procurador: Justo Cabrera Rovira.  
Contra: Hubert Gensler i Irene Gensler.  
Juan José Valdehita García, lletrat de l'Administració de justícia del Jutjat de Primera Instància número 1 de Dénia, faig saber que en aquest procediment s'ha dictat la sentència, a instàncies de Marga Gudrun Meier contra Hubert Gensler i Irene Gensler, que, literalment, és com segueix:  
  
«En el judici ordinari número 144/2016 s'ha dictat la sentència en què consta, com a demandant, Marga Gudrum Meier, i, com a demandats, Hubert Gensler i Irene Gensler.  
D'acord amb la Instrucció número 6/2012, de la Secretaria de l'Administració de Justícia, les actuacions queden a l'oficina judicial a disposició dels interessats.  
Contra aquesta resolució es pot interposar un recurs d'apel·lació davant de l'audiència provincial (art. 455 LECJ), i cal consignar el preceptiu dipòsit.  
Les dades personals que es posen a la disposició de les parts han de ser tractades amb confidencialitat i per als fins de l'Administració de justícia, en els termes que preveu la Llei orgànica de protecció de dades.»  
  
Dénia, 10 d'abril de 2017.- El lletrat de l'Administració de justícia: Juan José Valdehita García.
Diari Oficial de la Generalitat Valenciana


Sumari del DOGV 8162, del 03-11-2017 (2017/8993)

Formalització del contracte número IV-MY026/2017. Obres de millora del sistema de protecció contra incendis, seguretat d'utilització i accessibilitat de la residència de persones amb discapacitat intel·lectual de Bennàger.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8993


Data del document
:   06-10-2017

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Formalització del contracte número IV-MY026/2017. Obres de millora del sistema de protecció contra incendis, seguretat d'utilització i accessibilitat de la residència de persones amb discapacitat intel·lectual de Bennàger. [2017/8993]  
1. Entitat adjudicadora  
a) Organisme: Institut Valencià d'Atenció Social i Sanitària (IVASS).  
b) Dependència que tramita l'expedient: Àrea de Contractacions.  
c) Número d'expedient: IV-MY026/2017.  
d) Adreça d'internet del perfil del contractant:  
www.contrataciondelestado.es.  
  
2. Objecte del contracte  
a) Tipus: obres.  
b) Descripció de l'objecte del contracte: obres de millora del sistema de protecció contra incendis, seguretat d'utilització i accessibilitat de la residència de persones amb discapacitat intel·lectual de Bennàger.  
c) Lot: no.  
d) CPV: 45215200-9: treballs de construcció d'edificis per a serveis socials.  
e) Butlletí o diari oficial i data de publicació de l'anunci de licitació: DOGV número 8108, de 18 d'agost de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: únic criteri d'adjudicació (preu).  
  
4. Valor estimat del contracte  
284.711,90 euros.  
  
5. Pressupost de licitació del contracte  
284.711,90 euros IVA exclòs.  
  
6. Formalització  
a) Data d'adjudicació: 2 d'octubre de 2017  
b) Data de formalització del contracte: 3 d'octubre de 2017  
c) Contractista: Diseño y Objetivos de Construcción, SL.  
d) Import d'adjudicació: 196.479,68 euros (IVA exclòs).  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establits en el plec.  
  
València, 6 d'octubre de 2017.- El director general de l'Institut Valencià d'Atenció Social i Sanitària: Àngel Bonafé Osca.
Diari Oficial de la Generalitat Valenciana


Sumari del DOGV 8087, del 19-07-2017 (2017/6595)

ACORD de 14 de juliol de 2017, del Consell, de generació de crèdits i autorització d'ajustos de crèdits entre capítols i seccions.
----------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6595


Data del document
:   14-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de juliol de 2017, del Consell, de generació de crèdits i autorització d'ajustos de crèdits entre capítols i seccions. [2017/6595]  
En el marc del Pla Especial de Suport a la Inversió Productiva en Municipis de la Comunitat Valenciana, l'Ajuntament de Cullera ha ingressat, per mitjà de transferència bancària, part del cofinançament compromès per a l'execució del projecte denominat «Centre Municipal d'Esports», per import de 211.652,86 ?, pel qual procedeix la generació de crèdit corresponent i la transferència de crèdit al programa amb càrrec al qual es finança el mencionat projecte.  
Així mateix, ha estat emès per la conselleria d'Educació, Investigació, Cultura i Esport el preceptiu informe de viabilitat del projecte presentat per l'Ajuntament de Dénia denominat «Espai Sociocultural de la Xara», pel que amb caràcter previ a l'aprovació del finançament amb càrrec al Pla Especial de l'assenyalat projecte, procedeix autoritzar els ajustos de crèdit, en el pressupost de l'agrupació de romanents.  
  
Per tot això i en virtut del que disposen els articles 21 i 23 de la Llei 14/2016 de Pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 14 de juliol de 2017,  
  
  
ACORDA  
  
Primer  
Generar crèdit en el pressupost d'ingressos de l'exercici corrent de la Generalitat per import de 211.652,86 euros, en l'aplicació pressupostaria 760.00.  
  
Segon  
Generar crèdit en el pressupost de despeses, de l'exercici corrent, aplicació pressupostaria 26.70.23.592.45.2 PM060.002 «Centre Municipal d'Esports de Cullera», per import de 211.652,86 -  
  
Tercer  
Realitzar els següents ajustos de crèdits, en el pressupost de l'agrupació de romanents, entre seccions i programes pressupostaris per un import global de 287.310,00 euros  
  
Minoracions pressupost de despeses  
  
20.01.00 612.60 6 PM915 Fons PIP 287.310,00  
 Total 287.310,00  
  
  
Increments pressupost de despeses  
  
09.01.01 421.10 6 PM006 Espai Sociocultural de La Xara. Dénia 287.310,00  
 Total 287.310,00  
  
  
  
València, 17 de juliol de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7980, del 15-02-2017 (2017/731)

Notificació de la sentència dictada en el procediment ordinari número 741/2015.
-------------------------------------------------------------------------------

### Dades del document

Número de DOGV
:   7980

Data del DOGV
:   15-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/731


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment ordinari número 741/2015. [2017/731]  
Procediment ordinari 000741/2015  
De: Olfa Carola Riera Cevallos.  
Procuradora: Rosa María Correcher Pardo.  
Contra: William Caceres Chicaiza, Eitana Yaiza Caceres Riera i Ministeri Fiscal, número fiscalia 112354/2015.  
Vicenta María Casañ Arándiga, secretària del Jutjat de Primera Instància número 8 de València, faig saber que en el procés d'assumpte civil, seguit en aquest jutjat amb el número 000741/2015, a instàncies d'Olfa Carola Riera Cevallos contra el Ministeri Fiscal, número fiscalia 112354/2015, que prové del procediment ordinari 000741/2015, en què s'ha dictat la sentència que té la dispositiva que, literalment, és com segueix:  
  
«Dispositiva  
Estime la demanda, en la seua pretensió formulada amb caràcter subsidiari, promoguda a instàncies d'Olfa Carola Riera Cevallos, representada per la procuradora dels tribunals, María José Vázquez Navarro, assistida pel lletrat Antonio Morán Vilaplana, contra Óscar William Caceres Chicaiza, declarat en situació processal de rebel·lia, malgrat haver sigut citar a termini de forma deguda en aquest procediment que versa sobre privació de la pàtria potestat. Hi ha comparegut el Ministeri Fiscal, atesa l'absoluta deixadesa del demandat a complir amb les seues obligacions inherents a la pàtria potestat. Atribuïsc l'exercici exclusiu de la pàtria potestat exclusiva a la progenitora, Olfa Carola Riera Cevallos.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs cal interposar-lo a través d'un escrit presentat en aquest jutjat dins del termini de 20 dies hàbils comptadors des de l'endemà de la notificació, en què s'exposaran les al·legacions en què es fonamenta la impugnació, a més d'esmentar la resolució objecte d'apel·lació i els pronunciaments que impugna.  
Així ho pronuncia, mana i firma José María Cutillas Torns, magistrat jutge del Jutjat de Primera Instància número 8 de València.»  
  
I perquè valga de notificació de forma legal al Ministeri Fiscal, número fiscalia 112354/2015, a les estrades del jutjat expedisc aquest edicte.  
  
València, 27 de gener de 2017.- La lletrada de l'Administració de justícia: Vicenta María Casañ Arándiga.
Diari Oficial de la Generalitat Valenciana


Sumari del DOGV 7997, del 10-03-2017 (2017/2004)

Extracte de la Resolució de 21 de febrer de 2017, de la Direcció General d'Esport, per la qual es convoquen subvencions destinades a les federacions esportives per a l'adquisició de material immobilitzat per a l'any 2017.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2004


Data del document
:   21-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 21 de febrer de 2017, de la Direcció General d'Esport, per la qual es convoquen subvencions destinades a les federacions esportives per a l'adquisició de material immobilitzat per a l'any 2017. [2017/2004]  
BDNS (identif.): 334163.  
Conselleria d'Educació, Investigació, Cultura i Esport  
De conformitat amb el que preveuen els articles 17.3.b i 20.8.a de la Llei 38/2003, 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions.  
http://www.pap.minhafp.gob.es/bdnstrans/index.  
  
Primer. Entitats beneficiàries  
Federacions esportives que desenvolupen un pla d'especialització esportiva o programa de tecnificació esportiva dins de l'àmbit competencial de la Generalitat, i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13 de la Llei 38/2003, de 17 de novembre, general de subvencions.  
  
Segon. Objecte  
Convocar subvencions destinades a l'adquisició de material immobilitzat per a 2017 per a la seua utilització en els plans d'especialització esportiva o en els programes de tecnificació esportiva.  
  
Tercer. Bases reguladores  
Ordre 56/2016, de 21 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a les federacions esportives per a l'adquisició de material immobilitzat (DOCV 7881, 26.09.2016).  
  
Quart. Quantia  
El pressupost destinat a finançar la present convocatòria ascendirà a 55.000 euros com a màxim.  
Cinqué. Termini de presentació de sol·licituds  
El termini per a la presentació de sol·licituds serà de 15 dies hàbils a comptar des de l'endemà de la publicació en el Diari Oficial de la Generalitat Valenciana de la corresponent convocatòria.  
  
València, 21 de febrer de 2017.- El director general d'Esport: Josep Miquel Moya Torres.